**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2024 M. LIEPOS 25 D. SPRENDIMO NR. T1-194 „DĖL TRIUKŠMO PREVENCIJOS PLUNGĖS RAJONO SAVIVALDYBĖS VIEŠOSIOSE VIETOSE TAISYKLIŲ PATVIRTINIMO“** **PAKEITIMO**

2024 m. rugsėjo 26 d. Nr.T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 27 ir 28 punktais bei Lietuvos Respublikos triukšmo valdymo įstatymo 13 straipsnio 1 dalies 2 punktu, Plungės rajono savivaldybės taryba nusprendžia:

1. Pakeisti Triukšmo prevencijos Plungės rajono savivaldybės viešosiose vietose taisyklių, patvirtintų Plungės rajono savivaldybės tarybos 2024 m. liepos 25 d. sprendimu Nr. T1-194 „Dėl Triukšmo prevencijos Plungės rajono savivaldybės viešosiose vietose taisyklių patvirtinimo“, 21, 23 ir 25 punktus ir juos išdėstyti taip:

„21. Triukšmo šaltinių valdytojai, planuojantys statybos, remonto, montavimo darbus Savivaldybės viešosiose vietose ar gyvenamosiose vietovėse, privalo informuoti Savivaldybės vykdomąją instituciją bei visuomenę apie triukšmo šaltinių naudojimo vietą, planuojamą triukšmo lygį ir jo trukmę per parą, triukšmo mažinimo priemones.

23. Triukšmo šaltinių valdytojai, planuojantys vykdyti statybos, remonto, montavimo darbus, Savivaldybės vykdomajai institucijai raštu arba Savivaldybės elektroniniu paštu [savivaldybe@plunge.lt](mailto:savivaldybe@plunge.lt) pateikia informaciją apie triukšmo šaltinių naudojimo vietą, planuojamą triukšmo lygį ir jo trukmę per parą, triukšmo mažinimo priemones, užpildant nustatytos formos pranešimą (Taisyklių priedas). Daugiabučių namų gyventojams ši informacija pateikiama laiptinės skelbimų lentoje ar kitoje gerai matomoje vietoje. Pranešimai Savivaldybės vykdomajai institucijai ir visuomenei turi būti pateikiami ne vėliau kaip prieš 7 kalendorines dienas iki šių darbų pradžios.

25. Vykdant statybos, remonto, montavimo darbus Plungės rajono savivaldybės teritorijoje, triukšmo šaltinių valdytojai privalo laikytis Plungės rajono savivaldybės vykdomosios institucijos nustatyto statybų, remonto, montavimo darbų pradžios ir pabaigos laiko.“

2. Skelbti šį sprendimą Teisės aktų registre ir Plungės rajono savivaldybės interneto svetainėje [www.plunge.lt](http://www.plunge.lt).

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Teisės, personalo ir civilinės metrikacijos skyriaus patarėja Donata Norvaišienė

Bendrųjų reikalų skyriaus vedėja Jurgita Saldukienė

Savivaldybės gydytoja Oresta Gerulskienė

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Bendrųjų reikalų skyriaus vyr. specialistas Tomas Mikelkevičius

**BENDRŲJŲ REIKALŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLUNGĖS RAJONO SAVIVALDYBĖS TARYBOS 2024 M. LIEPOS 25 D. SPRENDIMO NR. T1-194 „DĖL TRIUKŠMO PREVENCIJOS PLUNGĖS RAJONO SAVIVALDYBĖS VIEŠOSIOSE VIETOSE TAISYKLIŲ PATVIRTINIMO“** **PAKEITIMO“** |
| 2024 m. rugsėjo 3 d.  Plungė |

1. **Parengto sprendimo projekto tikslai, uždaviniai.**

2024 m. rugpjūčio 8 d. gautas Vyriausybės atstovų įstaigos Vyriausybės atstovo Šiaulių ir Telšių apskrityse teikimas (toliau – Teikimas) Nr. TR5-9(5.5E) „Dėl Triukšmo prevencijos Plungės rajono savivaldybės viešosiose vietose taisyklių pakeitimo“, kuriame konstatuojama, kad Taisyklių 23 ir 25 punktai galimai prieštarauja aukštesnės galios teisės aktams, t. y Lietuvos Respublikos triukšmo valdymo ir Lietuvos Respublikos teisėkūros pagrindų įstatymams bei Lietuvos Respublikos administracinių nusižengimo kodekso 488 straipsniui.

Vadovaujantis Lietuvos Respublikos savivaldybių administracinės priežiūros įstatymo nuostatomis, Plungės rajono savivaldybės tarybai siūloma svarstyti gautą Vyriausybės atstovų įstaigos Teikimą ir spręsti dėl Triukšmo prevencijos Plungės rajono savivaldybės viešosiose vietose taisyklių (toliau – Taisyklės) pakeitimų.

Šiuo sprendimo projektu teikiami Triukšmo prevencijos Plungės rajono savivaldybės viešosiose vietose taisyklių, patvirtintų Plungės rajono savivaldybės tarybos 2024 m. liepos 25 d. sprendimu Nr. T1-194 „Dėl Triukšmo prevencijos Plungės rajono savivaldybės viešosiose vietose taisyklių patvirtinimo“, 21, 23 ir 25 punktų pakeitimai.

Teikiamų pakeitimų tikslas – panaikinti Taisyklių aukščiau minimų punktų galimą prieštaravimą Lietuvos Respublikos triukšmo valdymo įstatymo 31 straipsnio 4 daliai ir Lietuvos Respublikos administracinių nusižengimo kodekso 448 straipsniu bei užtikrinti Taisyklių atitikimą Lietuvos Respublikos teisėkūros pagrindų įstatymui. Priėmus teikiamus pakeitimus, Taisyklės visiškai atitiks aukštesnės galios teisės aktų reikalavimus, Taisyklėse įtvirtintas teisinis reguliavimas bus logiškas, nuoseklus, aiškus ir nedviprasmiškas.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Lietuvos Respublikos triukšmo valdymo įstatymo 13 straipsnio 1 dalies 2 nustatyta, kad savivaldybių tarybos tvirtina Triukšmo prevencijos viešosiose vietose taisykles.

Lietuvos Respublikos vietos savivaldos įstatymo 6 straipsnio 35 punktas nurodo, kad savivaldybės savarankiškoji funkcija – savivaldybėms priskirtas triukšmo prevencijos ir triukšmo valstybinio valdymo įgyvendinimas, 15 straipsnio 2 dalies 27 punktas nurodo, kad triukšmo prevencijos viešosiose vietose taisyklių tvirtinimas yra Savivaldybės tarybos išimtinė kompetencija.

Plungės rajono savivaldybės tarybos 2024 m. liepos 25 d. sprendimu Nr. T1-194 „Dėl Triukšmo prevencijos Plungės rajono savivaldybės viešosiose vietose taisyklių patvirtinimo“ patvirtintos Triukšmo prevencijos Plungės rajono savivaldybės viešosiose vietose taisyklės.

**3. Kodėl būtina priimti sprendimą, kokių pozityvių rezultatų laukiama.**

Priėmus teikiamus pakeitimus, numatomas teigiamas poveikis teisinio reguliavimo sričiai, nes žemesnės galios teisinis aktas (Taisyklės), atitiks aukštesnės galios teisės aktus.

**4. Lėšų poreikis ir finansavimo šaltiniai.**

Papildomų lėšų poreikis nenumatomas.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

***Dėl Taisyklių 21 punkto pakeitimo.***

Siekiant, kad Taisyklių nuostatos neprieštarautų aukštesnės galios teisės aktui, Taisyklių 21 punktą tikslinga pakeisti ir išdėstyti nauja redakcija, šiame Taisyklių punkte įtvirtinant Lietuvos Respublikos triukšmo valdymo įstatymo 31 straipsnio 4 dalyje numatytą nuostatą, įpareigojančią triukšmo šaltinio valdytojus apie triukšmo lygius ir priemones, kurių imtasi triukšmui mažinti, informuoti kompetentingas valstybės institucijas ir visuomenę.

***Dėl Taisyklių 23 punkto pakeitimo.***

Taisyklių 23 punktą tikslinga pakeisti ir išdėstyti nauja redakcija, kad numatomas teisinis reglamentavimas neprieštarautų Lietuvos Respublikos teisėkūros pagrindų įstatymo 3 straipsnio 2 dalies 6 punkte įtvirtintam aiškumo principui, užtikrinančiam teisės akto logiškumą, nuoseklumą, glaustumą, suprantamumą, tikslumą, aiškumą ir nedviprasmiškumą. Taisyklių 23 punkte pakeitimais bus įtvirtinta Lietuvos Respublikos triukšmo valdymo įstatymo 14 straipsnio 2 dalies nuostata, įpareigojanti triukšmo šaltinių valdytojus, planuojančius statybos, remonto, montavimo darbus gyvenamosiose vietovėse, ne vėliau kaip prieš 7 kalendorines dienas iki šių darbų pradžios pateikti savivaldybės institucijoms informaciją apie triukšmo šaltinių naudojimo vietą, planuojamą triukšmo lygį ir jo trukmę per parą, triukšmo mažinimo priemones, taip pat Taisyklių punkte konkretizuota, kokia tvarka, būdais ir terminais ši informacija pateikiama.

***Dėl taisyklių 25 punkto pakeitimo.***

Taisyklių 25 punktą būtina pakeisti ir išdėstyti nauja redakcija, kadangi Lietuvos Respublikos triukšmo valdymo įstatymo 13 straipsnio 2 dalies 4 punkte yra įtvirtinta išimtinė savivaldybės vykdomosios institucijos teisė (ne savivaldybės tarybos) nustatyti leidžiamą statybos darbų pradžios ir pabaigos laiką. Savivaldybių tarybos kompetencija triukšmo prevencijos srityje apibrėžta Lietuvos Respublikos triukšmo valdymo įstatymo 13 straipsnio 1 dalies 1–7 punktuose. Priėmus teikiamus pakeitimus, statybos darbų pradžios ir pabaigos laikas bus nustatytas vadovaujantis Lietuvos Respublikos triukšmo valdymo įstatymo 13 straipsnio 2 dalies 4 punktu.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Lyginamasis variantas pridedamas.

**7. Sprendimo projekto antikorupcinis vertinimas.**

Atliekamas antikorupcinis vertinimas vadovaujantis Lietuvos Respublikos korupcijos prevencijos įstatymo 8 str. 1 d. 11 ir 14 punktais.

**8. Nurodyti, kieno iniciatyva sprendimo projektas yra parengtas.**

Savivaldybės administracijos Bendrųjų reikalų skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Sprendimo projektas yra viešas, neskelbtinos informacijos nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Sprendimas skelbiamas Teisės aktų registre ir Plungės rajono savivaldybės interneto svetainėje [www.plunge.lt](http://www.plunge.lt). Apie patvirtintus teisės akto pakeitimus būtina informuoti VAĮ Vyriausybės atstovą Šiaulių ir Telšių apskrityse.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Bendrųjų reikalų skyriaus vyr. specialistas Tomas Mikelkevičius